CELEX: 32018R1937
Language: el
Date: 2018-12-10 00:00:00
Title: Εκτελεστικός κανονισμός (ΕΕ) 2018/1937 της Επιτροπής, της 10ης Δεκεμβρίου 2018, για την αντικατάσταση του παραρτήματος X του κανονισμού (ΕΚ) αριθ. 4/2009 του Συμβουλίου για τη διεθνή δικαιοδοσία, το εφαρμοστέο δίκαιο, την αναγνώριση και εκτέλεση αποφάσεων και τη συνεργασία σε θέματα υποχρεώσεων διατροφής

11.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 314/36
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2018/1937 ΤΗΣ ΕΠΙΤΡΟΠΗΣ
         της 10ης Δεκεμβρίου 2018
         για την αντικατάσταση του παραρτήματος X του κανονισμού (ΕΚ) αριθ. 4/2009 του Συμβουλίου για τη διεθνή δικαιοδοσία, το εφαρμοστέο δίκαιο, την αναγνώριση και εκτέλεση αποφάσεων και τη συνεργασία σε θέματα υποχρεώσεων διατροφής
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 4/2009 του Συμβουλίου, της 18ης Δεκεμβρίου 2008, για τη διεθνή δικαιοδοσία, το εφαρμοστέο δίκαιο, την αναγνώριση και εκτέλεση αποφάσεων και τη συνεργασία σε θέματα υποχρεώσεων διατροφής (1), και ιδίως το άρθρο 2 παράγραφος 2,
         Εκτιμώντας τα ακόλουθα:
         
                     (1)
                  
                  
                     Το παράρτημα X του κανονισμού (ΕΚ) αριθ. 4/2009 απαριθμεί τις διοικητικές αρχές στις οποίες αναφέρεται το άρθρο 2 παράγραφος 2 του εν λόγω κανονισμού.
                  
               
                     (2)
                  
                  
                     Το Ηνωμένο Βασίλειο και η Λετονία κοινοποίησαν στην Επιτροπή τις διοικητικές αρχές που πρέπει να συμπεριληφθούν στο παράρτημα X του κανονισμού (ΕΚ) αριθ. 4/2009.
                  
               
                     (3)
                  
                  
                     Οι διοικητικές αρχές που κοινοποιήθηκαν από το Ηνωμένο Βασίλειο και τη Λετονία και οι οποίες συμπεριλήφθηκαν στο παράρτημα του παρόντος κανονισμού πληρούν τις απαιτήσεις του άρθρου 2 παράγραφος 2 του κανονισμού (ΕΚ) αριθ. 4/2009.
                  
               
                     (4)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής για το εφαρμοστέο δίκαιο, τη διεθνή δικαιοδοσία και την εκτέλεση αποφάσεων σε γαμικές διαφορές, διαφορές γονικής μέριμνας και υποχρεώσεις διατροφής.
                  
               
                     (5)
                  
                  
                     Επομένως, το παράρτημα X του κανονισμού (ΕΚ) αριθ. 4/2009 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα X του κανονισμού (ΕΚ) αριθ. 4/2009 αντικαθίσταται από το κείμενο του παραρτήματος του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες.
            Βρυξέλλες, 10 Δεκεμβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 7 της 10.1.2009, σ. 1.
      
      
         
            ΠΑΡΑΡΤΗΜΑ
            
               
                  
                     «ΠΑΡΑΡΤΗΜΑ X
                     Οι διοικητικές αρχές στις οποίες αναφέρεται το άρθρο 2 παράγραφος 2 του κανονισμού (ΕΚ) αριθ. 4/2009 είναι οι εξής:
                     
                                 —
                              
                              
                                 στη Λετονία, το Εγγυητικό Ταμείο Αξιώσεων Διατροφής (“Uzturlīdzekļu Garantiju Fonds”),
                              
                           
                                 —
                              
                              
                                 στη Φινλανδία, η Διεύθυνση Κοινωνικών Υποθέσεων (“Sosiaalilautakunta/Socialnämnd”),
                              
                           
                                 —
                              
                              
                                 στη Σουηδία, η Αρχή Εκτέλεσης (“Kronofogdemyndigheten”),
                              
                           
                                 —
                              
                              
                                 Στο Ηνωμένο Βασίλειο:
                                 
                                             α)
                                          
                                          
                                             στην Αγγλία, την Ουαλία και τη Σκοτία, το Υπουργείο Εργασίας και Συντάξεων (DWP), συμπεριλαμβανομένων των διοικητικών κλάδων του, που είναι η Υπηρεσία Στήριξης Ανηλίκων (CSA) και η Υπηρεσία Διατροφής Τέκνων (CMS),
                                          
                                       
                                             β)
                                          
                                          
                                             στη Βόρεια Ιρλανδία, η Υπηρεσία Διατροφής Τέκνων (CMS).
                                          
                                       
                           
               ».